अर्जुन अवॉर्ड एथलीट सुधा सिंह ने कहा कि मंगलवार को लखनऊ में आयोजित सम्मान समारोह में मुख्यमंत्री योगी आदित्यनाथ ने खुद उन्हें नौकरी की पेशकश की थी। सुधा सिंह ने कहा, ‘मैंने उनसे नौकरी नहीं मांगी थी, बल्कि उन्होंने खुद मुझे डिप्टी डायरेक्टर के पद की पेशकश की थी। तब मैंने कहा कि मेरे मेडल्स के अनुसार मैं खेल विभाग में डिप्टी डायरेक्टर के पद पर ज्वाइन करना चाहती हूं, जिसके लिए वो मान गए।’ एथलीट ने कहा कि उन्हें मुख्यमंत्री पर पूरा भरोसा है। मुंबई में रेलवे विभाग में गैजेटेड पोस्ट पर कार्यरत सुधा सिंह ने कहा कि अगर वो केवल अपने बारे में सोचेंगी तो रेलवे से बेहतर नौकरी नहीं है।